DA Den Europæiske Unions Tidende C 91/4

Meddelelse fra Den Italienske Republiks ministerium for økonomisk udvikling i henhold til artikel 3, stk. 2, i Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter

(2016/C 91/04)

Ministeriet for økonomisk udvikling meddeler, at selskabet PENGAS Italiana S.r.l. har indgivet en ansøgning om tilladelse til efterforskning efter kulbrinter med betegnelsen »FONTEVIVO« for et område, som er beliggende i regionen Emilia Romagna, nærmere betegnet i provinsen Parma, og afgrænses af længde- og breddekredse, hvis skæringspunkter angives ved følgende geografiske koordinater:

Skæringspunkt Geografiske koordinater Vestlig længde (Monte Mario) Nordlig bredde a – 2°23′ 45°00′ b – 2°18′ 45°00′ c – 2°18′ 44°57′ d – 2°13′ 44°57′ e – 2°13′ 44°54′ f – 2°08′ 44°54′ g – 2°08′ 44°50′ h – 2°16′ 44°50′ i – 2°16′ 44°47′ l – 2°18′ 44°47′ m Skæringspunktet mellem længdekredsen – 2°18′ og den tidligere zone ENI's afgræsning n Skæringspunktet mellem den tidligere zone ENI's afgrænsning og længdekreds 2°22′ o – 2°22′ 44°44′ p – 2°27′ 44°44′ q – 2°27′ 44°48′ r – 2°26′ 44°48′ s – 2°26′ 44°49′ t – 2°27′ 44°49′ u – 2°27′ 44°50′ v – 2°23′ 44°50′,

Fra skæringspunkt »m« til skæringspunkt »n« udgør den tidligere zone ENI's afgrænsning også afgrænsningen for ansøgningen om tilladelse.

Ovenstående koordinater er fastlagt på baggrund af søkortet over Italiens kyster udarbejdet af Istituto Geografico Militare (IGM) i målestokforholdet 1:100 000 — blad nr. 73.

Ud fra denne beskrivelse af afgrænsningen udgør arealet 411,40 km2.

I henhold til nævnte direktiv, artikel 4 i lovdekret nr. 625 af 25. november 1996, ministerielt dekret af 4. marts 2011 og administrativt dekret af 22. marts 2011 offentliggør ministeriet for økonomisk udvikling hermed en meddelelse, for at interesserede virksomheder kan indgive konkurrerende ansøgning om tilladelse til efterforskning efter kulbrinter på det område, som er afgrænset af ovenstående punkter og koordinater.

Den kompetente myndighed for udstedelse af den pågældende tilladelse til efterforskning er Ministeriet for økonomisk udvikling — Afdeling for energiforsyningssikkerhed og energiinfrasstruktur — Enhed VII.

Reglerne for udstedelse af udvindingsrettigheder er nærmere angivet i følgende retsforskrifter: lov nr. 613 af 21. juli 1967, lov nr. 9 af 9. januar 1991, lovdekret nr. 625 af 25. november 1996, ministerielt dekret af 4. marts 2011, administrativt dekret af 22. marts 2011 og ministerielt dekret af 30. oktober 2015.

Fristen for indgivelse af ansøgninger er tre måneder fra den dag, denne meddelelse offentliggøres i Den Europæiske Unions Tidende.

Ansøgninger, som indgives efter fristens udløb, vil ikke blive taget i betragtning.

Ansøgningerne sendes til følgende adresse:

Ministero dello sviluppo economico Direzione generale per la sicurezza dell’approvvigionamento e le infrastrutture energetiche Divisione VII Via Molise, 2 00187 Roma ITALIEN

Ansøgningen kan også indgives pr. certificeret e-mail, idet dokumentationsmaterialet i elektronisk format sammen med en digital signatur for en befuldmægtiget i den ansøgende virksomhed sendes til følgende e-mail-adresse: dgsaie.div07@pec.mise.gov.it.

I henhold til bilag A, nr. 2, i ministerpræsidentens dekret nr. 22 af 22. december 2010 er varigheden af proceduren for tildeling af tilladelse til efterforskning på højst 180 dage.